Sonetti (Dante)
Ah, Guido, jospa pääsisimme kerta
 me Lapon kanssa taikamaljan juomaan!
 Se meidät nostais purteen unten luomaan
 ja mielen mukaan kulkisimme merta;

 ei purressamme pelko kiihtäis verta,
 se milloinkaan ei jäisi myrskyn huomaan,
 ja tyytyin seuraan hyvän noidan suomaan
 kuin veljet olisimme, kyntäin merta.

 Jos Bicenkin ja Monna Vannan taika
 ja Monnan Kolmekymmentä myös johtais
 luo meidän purjehtimaan tuulten tiellä,

 vain lemmestä me haastaisimme siellä,
 hymyillen silmäpari toisen kohtais
 ja jokaiselle ois se onnen aika.

Dante Alighieri
Runot
Saima Harmaja

de:Guido, vorrei che tu e Lappo ed io
es:A Guido
it:Rime (Dante)/LII - Guido, i' vorrei che tu e Lapo ed io